tartuNLP/wikipedia-smugri-20251201 huggingface dataset:
Resin

Resin oli viimeinen Aram-Damaskoksen hallitsija vuoden 740 eaa. paikkeilta vuoteen 732 eaa, jolloin hänen valtakuntansa liitettiin Tiglatpileser III:n Assyriaan. Resin esiintyy muun muassa Vanhassa testamentissa, jossa hän liittoutuu Israelin kuningas Pekahjan kanssa Juudaa vastaan.
Hallitsijana.
Resinin nimen oikea aramealainen muoto on "Raʿyān". Hepreaksi nimi kirjoitettiin muodossa "Rasyān" ja nuolenpääkirjoituksessa muodossa "Rahianu". Resin esiintyy kaiverruksessa vuodelta 734 ennen ajanlaskun alkua luettelossa, jossa mainitaan Assyrian kuningas Tiglatpileser III:lle tribuuttia maksaneita hallitsijoita. Vanhassa testamentissa Resin esiintyy toisessa kuninkaiden kirjassa ja Jesajan kirjassa. Hän nousi Aram-Damaskoksen hallitsijaksi ehkä vuoden 740 liepeillä. 
Assyria oli uhannut Aram-Damaskosta Resinin edeltäjien valtakausilla, mutta uhka oli kaikonnut joksikin aikaa 800-luvun eaa. lopulla. Uhka nousi uudestaan Assur-Nirari III:n kaudella ja toden teolla vuonna 745 eaa. valtaan nousseen Tiglatpileser III:n kaudella. Arama-Damaskos oli menettänyt alueitaan myös Israelille, mutta uhkaava Assyria sai Resinin pyrkimään muodostamaan liiton Israelin ja Juudan kanssa Assyriaa vastaan. Israelin kuningas Pekahja suostui ajatukseen, mutta Juudan kuningas Ahas suhtautui kielteisesti. Resin ja Pekahja liittoutuivatkin Juudaa vastaan. Resinin ja Pekahjahin uhatessa Jerusalemia Ahas suostutteli Tiglatpileser III:n hyökkäämään vihollisiaan vastaan lähettäen tälle suuren lahjoituksen. Tiglatpileser III tarttui tilaisuuteen ja Assyria hyökkäsi Israelia ja Aram-Damaskosta vastaan vuonna 733 eaa.
Tiglatpileser III valtasi ensin Foinikian rannikkon, mikä eristi Resinin valtakunnan Israelista. Resin turvautui Damaskoksen mutatiilisten muurien suojaan. Assyrialaiset alkoivat piirittää kaupunkia hävittäen samalla sitä ympäröivän Ghutah'n maaseutua. Viimein vuonna 732 assyrialaiset valtasivat kaupungin. Resin surmattiin ja hän jäi viimeiseksi Aram-Damaskoksen hallitsijaksi. Tiglatpileser III seivästytti myös Resinin entiset neuvonantajat. Entinen Aram-Damaskoksen valtakunta liitettiin Assyriaan.
Tiibetin kansallislaulu

Tiibetin kansallislaulu (tiibetiksi བོད་རྒྱལ་ཁབ་ཆེན་པོའི་རྒྱལ་གླུ།), tai lyhyemmin vain Gyallu, on Tiibetin pakolaishallituksen käyttämä kansallislaulu. Laulun tarkkaa alkuperää ei tiedetä, mutta ensimmäiset varmat merkinnät siitä ovat vuodelta 1950 ja sen sanoittajaksi mainitaan Trijang Rinpoche.
Laulu on kielletty Kiinan alaisuudessa olevalla Tiibetin autonomisella alueella, mutta se on tuttu tiibetiläiselle diasporalle. 
Sanat.
Tiibetiksi.
སྲིད་ཞིའི་ཕན་བདེའི་འདོད་རྒུ་འབྱུང་བའི་གཏེར།  
ཐུབ་བསྟན་བསམ་འཕེལ་ནོར་བུའི་འོད་སྣང་འབར།  
བསྟན་འགྲོའི་ནོར་འཛིན་རྒྱ་ཆེར་སྐྱོང་བའི་མགོན།  
འཕྲིན་ལས་ཀྱི་རོལ་མཚོ་རྒྱས།  
རྡོ་རྗེའི་ཁམས་སུ་བརྟན་པས་ཕྱོགས་ཀུན་བྱམས་བརྩེས་སྐྱོང།  
གནམ་བསྐོས་དགའ་བ་བརྒྱ་ལྡན་དབུ་འཕང་དགུང་ལ་རེག  
ཕུན་ཚོགས་སྡེ་བཞིའི་མངའ་ཐང་རྒྱས།  
བོད་ལྗོངས་ཆོལ་ཁ་གསུམ་གྱི་ཁྱོན་&lt;ལ་བདེ་སྐྱིད་རྫོགས་ལྡན་གསར་པས་ཁྱབ།  
ཆོས་སྲིད་ཀྱི་དཔལ་ཡོན་དར།  
ཐུབ་བསྟན་ཕྱོགས་བཅུར་རྒྱས་པས་འཛམ་གླིང་ཡངས་པའི་ སྐྱེ་རྒུ་ཞི་བདེའི་དཔལ་ལ་སྦྱོར།  
བོད་ལྗོངས་བསྟན་འགྲོའི་དགེ་མཚན་ཉི་འོད་ཀྱིས།  
བཀྲ་ཤིས་འོད་སྣང་འབུམ་དུ་འཕྲོ་བའི་གཟིས།  
ནག་ཕྱོགས་མུན་པའི་གཡུལ་ལས་རྒྱལ་གྱུར་ཅིག།
Transkriptio.
Si Zhi Phen De Dö Gu Jungwae Ter
Thubten Samphel Norbue Onang Bar
Tendroe Nordzin Gyache Kyongwae Gön,
Trinley Kyi Rol Tsö Gye,
Dorje Khamsu Ten Pey,
Chogkün Jham Tse Kyong, 
Namkö Gawa Gyaden,
ü-Phang Gung la Regh
Phutsok Deshii Nga-Thang Gye 
Bhod Jong Chol Kha,
Sum Gyi Khyön La
Dekyi Dzogden Sarpe Khyap.
Chösi Kyi Pel Yon Dhar
Thubten Chog Chur Gyepe
Dzamling Yangpae Kyegu
Shidae Pel La Jör.
Bhöd Jong Tendrö Gyaltsen Nyi-ö-Kyi
Trashi O-Nang Bumdutrowae Si,
Nag Chog Munpae Yul Ley,
Gyal Gyur Chig.
Lähde:
Jay Karnes

Jay Karnes (s. 27. kesäkuuta 1963 Omaha, Nebraska) on yhdysvaltalainen näyttelijä. Hänet tunnetaan parhaiten TV-sarjasta "Shield – lain varjolla", jossa hän näytteli etsivä Holland Wagenbachia. Hän on näytellyt merkittävää roolia myös TV-sarjoissa "The Crossing" ja "Sons of Anarchy". Näiden lisäksi hänellä on ollut vierailevan tähden rooli muiden muassa TV-sarjoissa "C.S.I." ja "Chicago P.D." Hänen ensiesiintymisensä oli TV-sarjassa "Generations" vuonna 1990.
Karnes on ollut avioliitossa näyttelijä Julia Campbellin kanssa vuodesta 1994. Pariskunnalla on kaksi lasta.
Qalansuwa

Qalansuwa tai Qalansawe (, ) on kaupunki Israelissa Keski-Israelin hallintoalueella. Sen asukkaat ovat pääasiassa arabeja ja sen asukasluku oli vuoden 2019 lopussa 23 143.
Maantiede.
Qalansuwa sijaitsee Israelin rannikkotasangolla noin viisi kilometriä Tulkarmista lounaaseen.
Historia.
Arabihistorioitsijat Yaqut ja ibn Taghri mainitsevat Qalansuwan paikkana, jolla surmattiin joukko umaijadeja. Tapausta ei tosin mainita muissa historiallisissa lähteissä. Qalansuwan nimi itsessään on johdettu mahdollisesti nimestä "qalansuwa", jolla viitattiin umaijadien usein käyttämään päähineeseen. Kylä tunnettiin suhteellisen merkittävänä pysähdyspaikkana matkalla Ramlasta Lajjuniin Kairon ja Damaskoksen välisellä maantiellä.
Ristiretkeläisten vallattua alueen Qalansuwa kuului läänityksenä johanniitoille. Ristiretkeläiset jättivät jälkeensä edelleen olemassa olevia raunioita. Esimerkiksi kylässä oleva moskeija on rakennettu raunioiden päälle. Sittemmin ristiretkeläiset kamppailivat sen hallinnasta muslimien kanssa. Saladin valtasi sen vuonna 1187, mutta menetti sen neljä vuotta myöhemmin. Lopulta sen valtasivat Egyptin mamelukit Baibarsin johdolla vuonna 1265. Qalansuwa jäi sittemmin pysähdyspaikkana viereisen Tiran kylän varjoon. Osmanien veroluetteloissa vuodelta 1596 mainitaan kylässä olleen 29 kotitaloutta ("khana") ja kylässä oli oliiviöljyn puristamo. Vuonna 1800 kylää hävittivät Osmanien valtakunnan vastaiset kapinalliset. Kylä on sitten vuoden 1945 kasvanut pieneksi kaupungiksi.
Väestö.
Qalansuwan asukasluku oli vuoden 2019 lopussa 23 143. Kylän asukkaat ovat pääasiassa arabeja.
Shiraoka

Shiraoka () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin itäosassa Motoarajoen itärannalla. Shiraokassa on 52 462 asukasta (syyskuussa 2020) ja sen pinta-ala on 24,92 neliökilometriä.
Shiraokan maaseutukaupunki perustettiin vuonna 1954 liittämällä yhteen kolme kyläkuntaa. Silloin siellä oli yli 15 000 asukasta. Myöhemmin Shiraoka on kasvanut voimakkaasti yhtenä Suur-Tokion metropolialueen lukuisista esikaupungeista. Asutus on keskittynyt erityisesti Shiraokan rautatieaseman ympäristöön. Kaupunkiin on sijoittunut myös teollisuutta. Kaupunkioikeudet Shiraokalle myönnettiin vuonna 2012. Jäljellä olevilla maaseutualueilla viljellään riisin lisäksi omenapäärynöitä ("nashi").
Shiraokaa palvelee JR Higashi-Nihonin Utsunomiya-linja eli Tōhoku-päälinja.
Joel Krosnick

Joel Krosnick (3. huhtikuuta 1941 New Haven, Connecticut – 2025) oli yhdysvaltalainen sellisti.
Krosnick sai taiteiden kandidaatin arvon Columbian yliopistosta. Hän toimi Juilliardin jousikvartetin sellistinä vuosina 1974–2016. Sen kanssa hän esiintyi Pohjois-Amerikassa, Euroopassa, Aasiassa ja Australiassa. Krosnick teki kokoonpanon kanssa levytyksiä Sony Classical -, WERGO- ja Composers Recordings, Inc. -levy-yhtiöille. Hän esiintyi myös solistina ja resitalistina eri puolilla maailmaa. Pianisti Gilbert Kalishin kanssa Krosnick teki vuosikymmeniä kestänyttä yhteistyötä. Duo esiintyi Yhdysvalloissa ja Euroopassa. Levytyksiä se teki muiden muassa Ludwig van Beethovenin, Johannes Brahmsin, Francis Poulenc'n, Sergei Prokofjevin, Elliott Carterin, Paul Hindemithin, Claude Debussyn, Leoš Janáčekin, Ralph Shapeyn ja Henry Cowellin teoksista. Krosnickin Arabesque-levymerkille tekemä "Forgotten Americans" -levy koostuu Hall Overtonin, Ben Weberin, Ernst Baconin ja Otto Lueningin teosten tulkinnoista. Krosnick levytti myös esimerkiksi Artur Schnabelin soolosellosonaatin ja Roger Sessionsin "Six Pieces for Solo Cello" -teoksen.
Krosnick liittyi Juilliard Schoolin henkilökuntaan vuonna 1974 ja pääsi sen sellonsoiton laitoksen professoriksi vuonna 1994. Hän kuului myös Kneisel Hallin henkilökuntaan. Hänen saamiensa tunnustusten joukossa on The Recording Academyn myöntämä elinaikaisten saavutusten palkinto Juilliardin jousikvartetin jäsenenä. Kunniatohtorin arvot Krosnick sai Michiganin osavaltionyliopistosta, Jacksonvillen yliopistosta ja San Franciscon musiikkikonservatoriosta.
Maciej Kamieński

Maciej Kamieński (13. lokakuuta 1734 – 25. tammikuuta 1821 Varsova) oli slovakialaistaustainen puolalainen säveltäjä.
Kamieński vietti varhaiset vuotensa Sopronissa Henckel von Donnersmarck -suvun kreivin asunnossa. Tämän kuoltua (1760) hän muutti Wieniin, jossa täydensi jo Sopronissa saamaansa musiikkikoulutusta. Kamieński asettui Varsovaan aikaisintaan vuodenvaihteessa 1762–1763. Hän sai kaupungissa tunnustusta pianonsoiton ja soololaulun opettajana. Hän myös järjesti julkisia musiikkitapahtumia. Kamieńskin tuotantoon kuuluu esimerkiksi ooppera "Nędza uszczęśliwiona" (1778), joka on todennäköisesti ensimmäinen julkisesti esitetty puolalainen ooppera. Muuhun tuotantoon kuuluu ooppera "Słowik, czyli Kasia z Hanką na wydaniu" (1790), kantaatti, messuja ja cembalosävellyksiä.
Kamieński oli kahdesti naimisissa. Hän osallistui vapaamuurarien toimintaan. Hänet haudattiin Powązki-hautausmaalle.
Just Dance 2021

Just Dance 2021 on Ubisoftin kehittämä ja julkaisema "Just Dance" -sarjan tanssipeli Nintendo Switchille, PlayStation 4:lle, PlayStation 5:lle, Xbox Onelle, Xbox Series X:lle ja Stadialle. Se julkistettiin Nintendo Direct Mini: Partner Showcase -verkkolähetyksessä 26. elokuuta 2020, ja se julkaistiin 12. marraskuuta 2020.
"Just Dance 2021" on "Just Dance" -sarjan ensimmäinen peli, jota ei julkaista Wiille.
Kappaleet.
Seuraavat kappaleet ovat mukana "Just Dance 2021:ssä".
York Bowen

York Bowen (22. helmikuuta 1884 Lontoo – 23. marraskuuta 1961 Lontoo) oli brittiläinen säveltäjä ja pianisti.
Bowen syntyi vanhempiensa kolmesta pojasta nuorimpana. Hänen äitinsä opetti hänelle pianonsoittoa sekä harmoniaa, ja hän pääsi sitten aloittamaan opinnot Blackheathin konservatorioon. Vuonna 1898 hän pääsi stipendillä Royal Academy of Musiciin, jossa hänelle opetti pianonsoittoa Tobias Matthay ja sävellystä Frederick Corder. Vuonna 1909 Bowen sai itse nimityksen Royal Academy of Musicin professoriksi, jona toimi seuraavien viidenkymmenen vuoden ajan. Hän esiintyi säännöllisesti sekä soolopianistina että duoissa Lionel Tertisin ja Harry Isaacsin kanssa. Hän oli aktiivinen musiikkielämässä kunnes kuoli äkillisesti 77-vuotiaana. 
Bowenin sävellystuotantoon kuuluu yli 160 teosta, joihin on merkitty opusnumero, ja lukuisia ilman sitä. Hänen suurimuotoisiin teoksiinsa kuuluu neljä sinfoniaa ja neljä konserttoa pianolle. Hän sävelsi konsertot myös viululle (kantaesittäjä: Marjorie Hayward), alttoviululle (kantaesittäjä: Lionel Tertis) ja käyrätorvelle (kantaesittäjä: Dennis Brain). Lisäksi Bowen sävelsi orkesterille esimerkiksi sävelrunon "The Lament of Tasso", jonka kantaesityksen johti Henry Wood elokuussa 1903. Bowen sävelsi myös lukuisia kamarimusiikkiteoksia. Pianomusiikin osuus hänen tuotannossaan oli poikkeuksellisen merkittävä 1900-luvun brittisäveltäjien joukossa. Pianotuotantoon kuuluu esimerkiksi kuusi sonaattia vuosilta 1900–1961.
Sjundeå svenska församling

Sjundeå svenska församling eli Siuntion ruotsinkielinen seurakunta on evankelis-luterilainen seurakunta Siuntiossa. Sjundeå svenska församling ja Siuntion suomenkielinen seurakunta muodostavat yhdessä Siuntion seurakuntayhtymän. Seurakunnan pääkirkko on Siuntion Pyhän Pietarin kirkko, jonka se jakaa Siuntion suomenkielisen seurakunnan kanssa. Vuonna 2020 seurakunnassa oli 1 394 jäsentä. Vuoden 2024 lopussa jäsenmäärä oli laskenut 1 269:n jäseneen, joka vastasi noin 80 % Siuntion kunnan ruotsinkielisestä väestöstä.
Sjundeå svenska församling kuuluu Porvoon hiippakuntaan ja Raaseporin rovastikuntaan.
Siuntion seurakunta päätettiin jakaa Siuntion suomenkieliseen ja ruotsinkieliseen seurakuntaan vuonna 1998. Ennen tätä Siuntiossa toimi vain yksi evankelis-luterilainen seurakunta. Siuntion kirkkoneuvosto valitti päätöksestä korkeimpaan hallinto-oikeuteen. Seurakunta jaettiin kuitenkin kahtia vuonna 2000.
Kirkkoherrat.
Seuraavat henkilöt ovat toimineet Siuntion ruotsinkielisen seurakunnan kirkkoherroina:
Siuntion seurakuntayhtymä

Siuntion seurakuntayhtymän () muodostavat Siuntion suomenkielinen seurakunta ja Sjundeå svenska församling. Seurakuntayhtymä toimii Uudellamaalla Siuntion kunnassa. Siuntion seurakuntayhtymän yhteenlaskettu jäsenmäärä on noin 3 800 henkeä vuonna 2023. Vuonna 2024 yhteenlaskettu jäsenmäärä oli 3733. Seurakuntayhtymä perustettiin vuonna 2000 Siuntion seurakunnan jakauduttua kahtia kielellisistä syistä.
Historia ja tehtävät.
Seurakuntayhtymä vastaa toiminnoista kuten yhteisistä viroista, seurakuntatoimistosta, taloustoimistosta, hautausmaasta ja kiinteistöistä. Siuntion seurakuntayhtymä kuului Helsingin hiippakuntaan vuoteen 2004 asti. Vuodesta 2004 se on kuulunut Espoon hiippakuntaan.
Seurakuntayhtymä on juridinen elin ja vuonna 2024 sillä oli yhteensä kuusi työntekijää. Siuntion seurakuntayhtymä toimii kaksikielisesti. Yhtymää johti vuodesta 2000 talouspäällikkö Ingeborg Malm. Ennen Siuntion seurakunnan jakoa kahtia Malm työskenteli Siuntion yhtenäisen seurakunnan talouspäällikkönä yli 20 vuotta. Malm jäi eläkkeelle vuonna 2025. Siuntion seurakuntayhtymän ylin päättävä elin on yhteinen kirkkovaltuusto, jonka edustajat valitaan seurakuntavaaleilla. Siuntion yhteisessä kirkkovaltuustossa on 14 paikkaa.
Seurakuntayhtymän päätti aloittaa yhteistyön Kirkkonummen seurakuntayhtymän kanssa 1. syyskuuta 2025, jossa Siuntion seurakuntayhtymä ostaa lakisääteiset palvelut kuten talous-, palkka-, kiinteistö- ja henkilöstöhallinnon Kirkkonummen seurakuntayhtymältä. Näin ollen Siuntion seurakuntayhtymä ei palkkaa uutta talouspäällikköä seurakuntayhtymän ostaessa talouspalvelut jatkossa Kirkkonummelta. Siuntion talouspäällikön tehtäviä hoitaa Kirkkonummen seurakuntayhtymän talousjohtaja. Yhteistyösopimus ei kuitenkaan tarkoita seurakuntayhtymien yhdistymistä ja Siuntiossa tulee tulevaisuudessakin toimimaan itsenäinen Siuntion seurakuntayhtymä, johon kuuluu Siuntion suomenkielinen seurakunta ja Sjundeå svenska församling.
Jäsenmäärä.
Siuntion seurakuntien jäsenmäärä on laskenut 2000-luvulla.
Vuoden 2009 lopussa Siuntion seurakunnilla oli yhteenlaskettuna 4710 jäsentä, joista 3057 kuului Siuntion suomenkieliseen seurakuntaan ja 1653 Siuntion ruotsinkieliseen seurakuntaan. Vuonna 2020 jäsenmäärä oli pudonnut 4055 jäseneen, joista suomenkielisellä seurakunnalla oli 2661 jäsentä ja ruotsinkielisellä seurakunnalle 1394 jäsentä. Tuolloin Siuntion suomenkielisen seurakunnan jäsenmäärä vastasi noin 64 % Siuntion kunnan suomenkielisestä väestöstä, kun taas ruotsinkielisen seurakunnan jäsenmäärä vastasi noin 80 % kunnan ruotsinkielisestä väestöstä.
Vuoden 2024 lopussa Siuntion seurakuntayhtymä ilmoitti yhteenlasketuksi jäsenmääräksi 3733 jäsentä. Siuntion suomenkielisen seurakunnanj jäsenmäärä oli pudonnut 2460 jäseneen, joka vastasi noin 60 % kunnan suomenkielisestä väestöstä. Ruotsinkielisen seurakunnan jäsenmäärä oli tuolloin 1273 jäsentä, joka vastasi noin 78% kunnan ruotsinkielisestä väestöstä.
Kiinteistöt.
Siuntion seurakuntayhtymä omistaa seuraavat kiinteistöt:
Siuntion seurakuntayhtymä on perustanut omistamilleen maa-alueille useita luonnonsuojelualueita, kuten Kilsbergetin, Vikträsk-Ormträsketin ja Luntobergetin luonnonsuojelualueet.
Krasnyi prospektin metroasema

Krasnyi prospekt () on yksi Novosibirskin metron asemista. Se avattiin 7. tammikuuta 1986.
Siuntion seurakunta

Siuntion seurakunta (ruots. "Sjundeå församling") oli Uudellamaalla Siuntion kunnassa toiminut seurakunta aina vuoteen 2000 asti, jolloin se lakkautettiin ja jaettiin Siuntion suomenkieliseen seurakuntaan ja Sjundeå svenska församlingiin kielellisistä syistä. Kaksikielinen seurakunta oli lakkauttamishetkellään noin 500-vuotias.
Historia.
Siuntion seurakunnan tarkkaa perustamisajankohtaa ei tiedetä, mutta uskotaan että se on perustettu vuoden 1460 tienoilla, jolloin Siuntion keskiaikainen Pyhälle Pietarille pyhitetty kivikirkko valmistui. Seurakunta oli alun alkaen katolinen, mutta reformaation saavuttua Suomeen muuttui myös Siuntion seurakunta protestanttiseksi.
Siuntion seurakunta kuului Helsingin yliopiston teologisen tiedekunnan professorin palkkaetuihin yliopiston siirryttyä palon jälkeen Turusta Helsinkiin.
Seurakunta kuului vuodesta 1923 ruotsinkieliseen Porvoon hiippakuntaan. Kieliolosuhteet muuttuivat Siuntiossa vuonna 1981, kun suomesta tuli ensimmäistä kertaa valtakieli ruotsin sijasta. Tästä syystä myös seurakunta siirrettiin Helsingin hiippakuntaan 1. tammikuuta 1996 alkaen.
Siuntion seurakunta päätettiin jakaa Siuntion suomenkieliseen seurakuntaan ja Sjundeå svenska församlingiin vuonna 1998. Siuntion kirkkoneuvosto valitti päätöksestä korkeimpaan hallinto-oikeuteen, mutta ero kävi toteen vuonna 2000.
Seurakunnan merkittävimpiin kiinteistöihin kuuluivat Siuntion kirkon lisäksi vanha 1800-luvulla rakennettu Siuntion pappila, sekä kappalaisen puustelli Backa Lillgård.
Kirkkoherrat.
Luterilainen aika.
Kirkkoherra Ismo Turunen siirtyi seurakuntien jaon jälkeen Siuntion suomenkielisen seurakunnan kirkkoherraksi, jossa jatkoi aina vuoteen 2018 asti.
Siuntion kappalaiset.
Siuntion seurakunnan kappalaisen virka lakkautettiin 20.5.1929 tuomiokapitulin päätöksellä. Jo virassa ollut kappalainen sai kuitenkin jatkaa eroonsa tai kuolemaansa asti.
Ploštšad Leninan metroasema (Novosibirskin metro)

Ploštšad Lenina () on yksi Novosibirskin metron asemista. Se avattiin 7. tammikuuta 1986.
Oktjabrskajan metroasema (Novosibirskin metro)

Oktjabrskaja () on yksi Novosibirskin metron asemista. Se avattiin 7. tammikuuta 1986.
Retšnoi vokzalin metroasema (Novosibirskin metro)

Retšnoi vokzal () on yksi Novosibirskin metron asemista. Se avattiin 7. tammikuuta 1986.
Studentšeskajan metroasema (Novosibirskin metro)

Studentšeskaja () on yksi Novosibirskin metron asemista. Se avattiin 7. tammikuuta 1986.
Vuonna 2007 tehdyssä peruskorjauksessa valaistuksen ja vesieristyksen kunnostamisen lisäksi Studentšeskajan aseman yleisilme viimeisteltiin. Koska työ tehtiin yöaikaan, liikennöintiä voitiin jatkaa keskeytyksettä.
Ploštšad Marksan metroasema

Ploštšad Marksa () on yksi Novosibirskin metron asemista. Se avattiin 28. heinäkuuta 1991.
Gagarinskajan metroasema (Novosibirskin metro)

Gagarinskaja () on yksi Novosibirskin metron asemista. Se avattiin 2. huhtikuuta 1992.
Zajeltsovskajan metroasema

Zajeltsovskaja () on yksi Novosibirskin metron asemista. Se avattiin 2. huhtikuuta 1992.
Ploštšad Garina-Mihailovskogon metroasema

Ploštšad Garina-Mihailovskogo () on yksi Novosibirskin metron asemista. Se avattiin 31. joulukuuta 1987.
Sibirskajan metroasema

Sibirskaja () on yksi Novosibirskin metron asemista. Se avattiin 31. joulukuuta 1987.
Maršala Pokryškinan metroasema

Maršala Pokryškina () on yksi Novosibirskin metron asemista. Se avattiin 28. joulukuuta 2000.
Berjozovaja roštšan metroasema

Berjozovaja roštša () on yksi Novosibirskin metron asemista. Se avattiin 25. kesäkuuta 2005.
Zolotaja Nivan metroasema

Zolotaja Niva () on yksi Novosibirskin metron asemista. Se avattiin 7. lokakuuta 2010.
Leevi Lehto (pesäpalloilija)

Leevi Lehto (s. 21. elokuuta 1998 Riihimäki) on suomalainen pesäpalloilija, joka edustaa Ykköspesis-joukkue Puna-Mustia.
Ura.
Lehto on Riihimäen Pallonlyöjien kasvatti. Hän siirtyi sittemmin Hyvinkään Tahkon junioreihin. Lehto teki Superpesis-debyyttinsä 12. heinäkuuta 2020 vieraissa Imatran Pallo-Veikkoja vastaan. Hän toi ottelussa yhden juoksun.
Leninskajan linja

Leninskajan linja () on Novosibirskin metron ensimmäinen linja. Linja avattiin 7. tammikuuta 1986.
Linjan pituus on 10,5 kilometriä ja sen varrella on yksitoista asemaa.
Dzeržinskaja linija

Dzeržinskaja linja () on Novosibirskin metron ensimmäinen linja. Linja avattiin 31. joulukuuta 1987.
Linjan pituus on 5,5 kilometriä ja sen varrella on viisi asemaa.
Otto Roquette

Otto Roquette (19. huhtikuuta 1824 Krotoschin, Posen – 18. maaliskuuta 1896 Darmstadt, Saksa) oli saksalainen runoilija. Hän oli ranskalaista syntyperää.
Roquette oli vuodesta 1869 Saksan kirjallisuuden ja historian sekä saksan kielen professori Darmstadtin polyteknisessä koulussa. Roquette saavutti menestystä esikoisteoksellaan, eeppis-lyyrisellä saturunoelmalla "Waldmeisters brautfahrt" (1851), joka on iloinen, metsäntuoksuinen ylistyslaulu reininviinille ja vapaalle vaelluselämälle, ajalle ominaiseen tapaan se kuvaa "abstraktia nuorekkuutta". 
Roquetten muita teoksia ovat runollinen kertomus "Hans Haidekuckuck" (1855), "Der tag von St. Jakob" (1852), "Liederbuch" (1852; 3. p. nimellä "Gedichte" 1880), joukko novelleja ja näytelmiä, muun muassa "Gevatter tod" (1873), romaani "Das buchstabirbuch der leidenschaft" (1878), jotka kertovat vakavasta pyrimyksestä syvällisyyteen asettamatta koskaan kiistanalaiseksi esikoisteoksen arvoa Roquetten raikastetuimpana ja pidetyimpänä teoksena. Kirjallisuushistorian alalta hän julkaisi teokset "Leben und dichten Joh. Christian Günthers" (1860) ja "Geschichte der deutschen dichtung" (1861–1863). Roquetten muistelmateos "Siebzig jahre" ilmestyi 1893.
Rodeo (Travis Scottin albumi)

Rodeo on räppäri Travis Scottin debyyttialbumi. Sen julkaisivat levy-yhtiöt Grand Hustle Records ja Epic Records 4. syyskuuta vuonna 2015. Albumilla esiintyy Scottin lisäksi muita tunnettuja artisteja, kuten 2 Chainz, The Weeknd, Justin Bieber, Kanye West, Kacy Hill, Juicy J, Schoolboy Q, Chief Keef, Swae Lee, Toro y Moi ja Young Thug.
"Rodeolta" julkaistiin kaksi singleä: "3500" ja "Antidote". Jälkimmäisestä tuli yksi Travis Scottin suurimmista hiteistä, nousten Yhdysvaltojen Billboard Hot 100 -listan 16. sijalle. Albumi itsessään sai pääosin positiivista palautetta kriitikoilta ja pääsi US Billboard 200 -listan kolmannelle sijalle. Vuoden 2017 toukokuussa Rodeo saavutti RIAAn (Recording Industry Association of America) mukaan platinarajan.
Laululintunen

Laululintunen on suomalaisen pop-laulaja Einin studioalbumi vuodelta 1979. Sen tuotti Esa Nieminen. Albumi on esittäjänsä toinen. "Laululintusen" sävelteoksista "Vetonaula" on päätynyt useimmin Einin suosituinta tuotantoa kokoaville albumeille. Albumilla on myös Toivo Kärjen myöhäistuotantoa edustava "Hyvä sydän".
Yleistä.
"Laululintusen" sävellyksistä singleinä julkaistiin "Kuinka rakastan Travoltaa" b-puolenaan "Superman" ja "Vetonaula" b-puolenaan nimikappale "Laululintunen". Alankomaalaista alkuperää olevassa kappaleessa "Kuinka rakastan Travoltaa" laulun teini-ikäinen kertojaminä vannoo rakkauttaan John Travoltalle, joka oli 1970-luvun lopun elokuvataivaan kirkkaimpia tähtiä. 
"Laululintusen" kannen suunnitteli Erik Uddström.
Tumbesinsirkku

Tumbesinsirkku ("Rhynchospiza stolzmanni") on sirkkuleihin kuuluva lintulaji. Lajia tavataan Etelä-Amerikasta.
Koko ja ulkonäkö.
Tumbesinsirkku voi kasvaa 14–15 cm pitkäksi. Sukupuolet muistuttavat toisiaan ulkonäöltään. Tumbesinsirkun pää on harmaa ja päälaella on kaksi punaruskeaa juovaa ja silmäkulmajuova on valkoinen. Linnun selkä on ruskea harmain juovien ja olkapäät ovat punaruskeat. Rinta on väriltään harmaa ja muuttuu valkoiseksi vatsaa kohden. Tumbesinsirkun nokka on tukeva ja yläpuoleltaan harmaa ja alapuoleltaan valkoinen.
Levinneisyys ja elinympäristö.
Tumbesinsirkun levinneisyysalue ulottuu Ecuadorista Perun länsiosiin. Lajin elinympäristöä ovat kuivat pensaikkoa ja kaktuksia kasvavat alueet. Se liikkuu tyypillisimmin yksin tai pareittain.
Eini &amp; Lady

Eini &amp; Lady on suomalaisen pop-laulaja Einin studioalbumi vuodelta 1981. Sen tuotti Timo Lindström. Albumi on esittäjänsä kolmas. Avausraita "Xanadu" on samannimisen elokuvan tunnussävelmä. Se julkaistiin Einin suomenkielisenä singlenä vuonna 1980. Ajan tavan mukaan "Eini &amp; Lady" sisältää runsaasti niin kutsuttuja käännösiskelmiä.
Tietoa kappaleista.
"Eini &amp; Lady" ja etenkin sen avausraita aloitti Einin diskohittien jatkumon, jota jatkui 1980-luvun puoleen väliin. "Xanadun" lisäksi Einin kokoelma-albumeille "Eini &amp; Ladylta" on valittu "Mua kohtele näin", "Rajana taivas" ja "Kulta rakas". Agnetha Fältskogin "Jag var så skär" julkaistiin ensi kerran jo 1967, ja sitä on versioitu Ruotsissa useasti.
"Eini &amp; Ladyn" johtosinglenä julkaistun "Xanadun" b-puolena on "Ota kii jos saat".
Deir al-Assad

Deir al-Assad tai Deir al-Asad (, ) on kylä Israelin Pohjoisella hallintoalueella. Sen asukkaat ovat pääasiassa arabeja ja sen asukasluku oli vuoden 2019 lopussa 12 509.
Maantiede.
Deir al-Assad sijaitsee Galilean kukkuloiden juurella Akkon ja Safedin välisen maantien pohjoispuolella.
Historia.
Nykyisessä kylässä on joitakin ristiretkien ajoilta peräisin olevia raunioita. Kylä on saanut nimensä myöhemmin Muhammad al-Assad al-Safadi nimisen suufilaisen tietäjän mukaan. Historiallisissa lähteissä kylän alkuperäisen nimen sanotaan olleen Deir al-Hadr ja asukkaiden sanotaan olleen kristittyjä. Osmanisulttaani Selim antoi kylän al-Assadille ja hänen jälkeläisilleen.
Väestö.
Deir al-Assadin asukasluku vuoden 2019 lopussa oli 12 509. Kaupungin asukkaat ovat pääasiassa arabeja.
Babel (yhtye)

Babel on Karin Mäkirannan ja Mikko Pykärin popyhtye.
Pykäri ja Mäkiranta löysivät toisensa Pykärin vuoden 2019 "O" -sooloalbumilla. "“Haaveilevan Karinan ja Pykärin yhteistyö on luontevaa, suorastaan järkiliitto”", Helsingin Sanomat kirjoitti Pykärin ja Mäkirannan yhteiskappaleista "O" -albumilla.
Regina- ja Shine 2009 -yhtyeistä tuttu helsinkiläinen Pykäri on ollut 2000- luvun ensikymmenellä Suomen kansainvälisesti maineikkaimpia popmusiikin visionäärejä ja tuottajia. Pykärin albumit ovat keränneet kiitosta esimerkiksi Pitchfork-sivustolla.
Berliinissä asuvan Mäkirannan indieyhtye Karina oli ehdolla Pohjoismaiden vuoden parhaan albumin palkinnon (Nordic Music Prize) saajaksi debyytillään, jota Helsingin Sanomat luonnehti viiden tähden arviossaan yhdeksi hienoimmista suomalaisista esikoisalbumeista vuosikausiin.
Babel julkaisi debyytti-EP:n "Forever" indie levy-yhtiö PME Recordsin kautta 5.6.2020. Forever EP:n musiikkia kuullaan suomalaisessa elokuvassa Eden.
Deir Hanna

Deir Hanna (arab. دير حنا‎, hepr. דֵיר חַנָּא‎) on kylä Israelin Pohjoisella hallintoalueella. Kylän asukkaat ovat arabeja. Valtaosa heistä on muslimeja ja vähemmistö kristittyjä. Kylän asukasluku oli vuoden 2019 lopussa 10 339.
Maantiede.
Deir Hanna sijaitsee Galilean kukkuloilla Akkon ja Tiberiaksen puolivälissä. Kylä on rakennettu matalalle idästä länteen kulkevalle harjanteelle.
Historia.
Nykyinen Deir Hanna on mahdollisesti muinainen Chinntunna'i. Rooman valtakaudella paikka tunnettiin puolestaan nimellä Kefar Iohhanah. Ristiretkeläiset kuutsuivat paikkaa nimellä Ber Henne. 1700-luvulla kylä oli puolestaan Zahir al-Umarin ja zaydanidien tärkeä tukikohta ja siten yksi Galilean merkittävimmistä paikkakunnista. Zahir al-Umar oli osmanien alainen Galilean autonominen kuvernööri. Hänen kaudellaan kylään rakennettiin moskeija ja linnoitus, jotka sijaitsevat nykyisen kylän keskustassa.
Väestö.
Deir Hannan asukasluku oli vuoden 2019 lopussa 10 339. Asukkaat ovat pääasiassa arabeja ja heistä noin 85 % on muslimeja ja 15 % kristittyjä.
Lars Arne Nilsen

Lars Arne Nilsen (s. 6. huhtikuuta 1964 Fjell) on norjalainen jalkapallovalmentaja ja entinen pelaaja. 
Ura.
Nilsen pelasi urallaan 17 ottelua Norjan pääsarjassa Sogndalissa. Hän edusti myös muita pienempiä seuroja urallaan, jonka lopetti vuonna 1995.
Pelaajauransa jälkeen Nilsen toimi valmentajana Ørstassa ja Voldassa. Elokuussa 2008 hänestä tuli Høddin päävalmentaja. Joukkue putosi kauden päätteeksi Norjan kolmannelle sarjatasolle. Nilsen jatkoi päävalmentajana ja johdatti seuran sarjanousuun kaudella 2010. Kaudella 2012 hän luotsasi Høddin Norjan cupin finaaliin, jossa joukkue voitti sensaatiomaisesti Tromsøn rangaistuspotkukilpailun jälkeen. Nilsen jätti seuran kauden 2013 jälkeen.
Kesäkuussa 2015 Nilsenistä tuli SK Brannin päävalmentaja. Seura sijoittui kauden päätteeksi Adecco-liigassa toiseksi ja nousi takaisin pääsarjaan. Kaudella 2016 Nilsen luotsasi Brannin liigassa hopealle. Sijoitus oli seuran paras sitten mestaruuskauden 2007. Hänet valittiin kauden päätteeksi liigan parhaaksi valmentajaksi. Nilsen valmensi seuraa tulevina vuosina liigassa, mutta parhaaksi sijoitukseksi jäi toinen sija. Elokuun alussa 2020 Brann ja Nilsen purkivat sopimuksensa.
Elokuun lopussa 2020 Nilsenistä tuli liigassa viimeiseksi juuttuneen Aalesundin päävalmentaja. Nilsen ei saanut pelastettua seuraa putoamiselta, mutta jatkoi päävalmentajana. Hän luotsasi seuran 1. divisioonan hopealle kauden 2021 päätteeksi ja Aalesund palasi pääsarjatasolle. Nilsen sai potkut seurasta toukokuussa 2023, kun Aalesund oli jälleen juuttunut liigan putoamiskamppailuun. 
Meriitit.
-hopeaa: 2015, 2021
Crissier

Crissier on kaupunki Lounais-Sveitsissä Vaud’n kantonissa. Siellä on noin 8 000 vakinaista asukasta.
Historiaa.
Crissierin seutu on ikivanhaa asuinaluetta, jolla on asuttu jo 3000–1800 eaa. Roomalaisten aikana tie Alppien yli Isolta Sankt Bernhardin solalta pohjoiseen kulki Crissierin poikki.
Sijainti.
Crissier sijaitsee Genevenjärven pohjoisrannalla viitisen kilometriä Lausannesta luoteeseen. Kaupunki muodostaa yhteisen kaupunkialueen rajanaapuriensa Bussignyn, Ecublens’n ja Renensin kanssa.
Talous.
Crissierin talouselämä alkoi kehittyä 1900-luvulla, jolloin siellä aloitti toimintansa tupakkapaperitehdas (1912) ja tiilitehdas (1958) sekä rautatienrakennuskoneiden valmistaja Matisa (1962) ja mittauslaitevalmistaja Ruegger (1967). Moottoriteiden halkomasta Crissieristä on kehittynyt myös kaupan keskus: Migros rakensi Crissieriin kauppakeskuksen vuonna 1972 ja Coop-Léman Centre avattiin vuonna 2001.
Liikenne.
Moottoritiet A1 ja A9 kulkevat Crissierin poikki.
SBB:n rautatiet Bernistä ja Brigistä Lausannen kautta Neuchâteliin ja Geneveen kulkevat Crissierin eteläpuolitse Renensin aseman kautta.
Rick Husband

Rick Douglas Husband (12. heinäkuuta 1957 Amarillo, Texas, Yhdysvallat – 1. helmikuuta 2003 Texas, Yhdysvallat) oli yhdysvaltalainen astronautti ja hävittäjälentäjä. Husband sai surmansa avaruussukkula Columbian tuhoutuessa Maan ilmakehässä 1. helmikuuta 2003. Onnettomuudessa kuoli koko sukkulan seitsenhenkinen miehistö. Husband toimi komentajana kyseisellä lennolla.
Yksityiselämä.
Douglas oli naimisissa Evelyn Douglasin kanssa. Heillä oli kaksi lasta, tytär Laura ja poika Matthew.
David M. Brown

David McDowell Brown (18. huhtikuuta 1956 Arlingtonin piirikunta, Virginia, Yhdysvallat – 1. helmikuuta 2003 Texas, Yhdysvallat) oli yhdysvaltalainen astronautti ja Yhdysvaltain laivaston kapteeni. Brown sai surmansa avaruussukkula Columbian tuhoutuessa Maan ilmakehässä 1. helmikuuta 2003. Onnettomuudessa kuoli koko sukkulan seitsenhenkinen miehistö.
Yksityiselämä.
Brownilla oli romanttinen suhde NASA:n insinöörin Ann Micklosin kanssa. Suhde päättyi hieman ennen avaruuslentoa, mutta he pysyivät läheisinä ystävinä Brownin kuolemaan saakka.
Heaven &amp; Hell (Ava Maxin albumi)

Heaven &amp; Hell on yhdysvaltalaisen laulajan Ava Maxin debyyttialbumi, joka julkaistiin Atlantic Recordsin kautta 18. syyskuuta 2020.
Kappaleet.
Kappaleet ja niiden tekijät Tidalista.
Udaipur (Tripura)

Udaipur on Intian Tripuran osavaltiossa sijaitseva noin 33 000 asukkaan kaupunki, joka toimii Gomatin piirikunnan hallinnollisena keskuksena. Kaupungin historiallinen nimi oli Rangamati, kunnes se uudelleennimettiin Udaipuriksi vuonna 1571. Udaipur oli Tripuran kuningaskunnan entinen pääkaupunki vuoteen 1760, jolloin maharadža Krishna Manikya siirsi pääkaupungin Puran Haveliin. Kaupungissa sijaitsee Manikya-dynastian Rajbadi-palatsin rauniot, joita Intian arkeologisista kohteista vastaava viranomainen on tutkinut. Palatsi on rakennettu 1400-luvulla. Udaipurissa sijaitsee useita temppeleitä, joista kuuluisin on vuonna 1501 rakennettu Tripura Sundarin temppeli. Se on yksi 51:stä shaktistien tunnustamista Shakti Peetha -pyhiinvaelluskohteista. Tripura Sundaria pidetään Parvati-jumalattaren, Shivan vaimon, avatarina.
Udaipurin väkiluku on vuoden 2011 väestönlaskennan mukaan 32 758 henkeä. Asukkaista 89 prosenttia on uskonnoltaan hindulaisia ja kymmenen prosenttia muslimeita.
Des Plaines (joki)

Des Plaines on Yhdysvalloissa Illinois’n osavaltiossa sijaitseva 214 kilometriä pitkä joki. Joen valuma-alue on 1 600 neliökilometriä. Joen virtaussuunta on etelä, jossa se yhdistyy Kankakeejoen kanssa muodosten Illinoisjoen.
Miko Summanen

Miko "Pomppe" Summanen (s. 18. kesäkuuta 1995) oli suomalainen salibandynpelaaja, pelipaikaltaan hyökkääjä.
Summanen pelasi kahdeksan kautta Indiansissa, mutta kauden 2019–2020 jälkeen hän siirtyi try out -sopimuksella Oilersin riveihin. Ennen kauden alkua Summanen sai kauden 2020–2021 kattavan sopimuksen. Jota loppuenlopuksi jatketiin vuoteen 2023 asti Summanen lopetti 2022-2023 kauden päätyttyä vedoten haluvasa lopettaa terveenä
Yes (Pet Shop Boysin albumi)

Yes on Pet Shop Boysin studioalbumi, joka julkaistiin 18. maaliskuuta 2009.
Kärpäshome

Kärpäshome ("Entomopthora muscae") on kaksisiipisiin kuuluvilla hyönteislajeilla esiintyvä sienitauti. 
Esiintyminen.
Kärpäshometta tavataan kaksisiipisten lahkoon lukeutuvilla hyönteislajeilla. Tautia on tavattu heimojen Muscidae, Calliphoridae, Sarcophagidae, Tachinidae, Drosophilidae, Scatophagidae, Culicidae ja Syrphidae lajeilla. Kärpäshomeen aiheuttamia epidemioita hyönteisissä esiintyy lähes kaikilla lauhkean vyöhykkeen alueilla ja tavallisimmin syksyisin ja keväisin. Kärpäshomeen itiöitä muodostuu viileän ja kostean sään aikana. Tauti leviää tavallisimmin paikoilla, joilla lepäilee monia kärpäsiä, kuten esimerkiksi kotitalouksissa ikkunoilla tai ikkunalaudoilla, tai maaseudulla kasvien lehtien alapinnalla, aidoilla, navetoissa ja kanaloissa.
Koska kärpäshome ei kasva lämpimässä, sitä ei esiinny kesän kuumuudessa juuri ollenkaan. Sairastuneet hyönteiset voivat myös parantua taudista oleskelemalla lämpimällä paikalla. Hyönteismyrkyt voivat hankaloittaa kärpäshomeen itiämistä.
Piirteet.
Kärpäshomeen saaneen hyönteisen takaruumis pullistuu. Sairastunut yksilö levittää usein jalkansa ja siipensä, sekä kiinnittyy joskus alustaansa suuosillaan. Kärpäshomeen itiöistä muodostuu kehä ruumiin ympärille. Kehän voi huomata erityisen helposti lasipinnoilla.
Elinkaari.
Kärpäshomeen elinkaareen kuuluu kaksi vaihetta. Itiöitä muodostuu nopeasti sienitaudin tapettua isäntänsä. Itiöt muodostuvat kuromankannattimessa ja niiden kypsyttyä ne leviävät ympäröivälle pinnalle, josta ne voivat levitä edelleen seuraavaan isäntälajiin kosketustartuntana. Itiöt itiävät muutamassa tunnissa, minkä jälkeen ne läpäisevät hyönteisen kutikulan. Hyönteisen hemoseelissä kärpäshomeen sytoplasma leviää hyönteisen hemolymfaan sen verenkierrossa. Kärpäshome käyttää ravinnokseen hyönteisen hemolymfan. Hyönteisen kuolemaan menee tämän johdosta 5–7 päivää. Kuoleva hyönteinen kiipeää tavallisesti pystysuoralle pinnalle ja kärpäshomeen kuormankannattimet ilmestyvät noin kolmen tunnin jälkeen sen kuolemasta.
Elysium (Pet Shop Boysin albumi)

Elysium on Pet Shop Boysin studioalbumi, joka julkaistiin 5. syyskuuta 2012.
Jossakin jos haluat

Jossakin jos haluat on suomalaisen pop-laulaja Einin studioalbumi vuodelta 1982. Sen tuotti Timo Lindström. Albumi on esittäjänsä neljäs. Se sisältää kymmenen käännösiskelmää ja kaksi suomalaista alkuperäissävellystä. Käännöksistä vastaavat pääosin Raul Reiman ja Pertti Reponen. Albumi on osa Einin 1980-luvun diskokautta, sen avausraita "Haloo hela Finland" julkaistiin singlenä 1982.
Yleistä.
"Jossakin jos haluat" -albumilta on päätynyt Einin myöhempien vuosikymmenten kokoelma-albumeille muun muassa "Haloo hela Finland", "Monta monta yötä" ja "Haaveissain", joka on suomenkielinen versio sävellyksestä "All I Have to Do Is Dream". Vuonna 1958 ensi kerran julkaistu kappale on versioitu tiuhaan. Kannen suunnitteli Erik Uddström.
"Haloo hela Finland" julkaistiin myös singlenä b-puolenaan "Pasadena". Toinen single-julkaisu on nimikappale "Jossakin jos haluat" b-puolenaan "Pikku nainen".
Electric (Pet Shop Boysin albumi)

Electric on Pet Shop Boysin studioalbumi, joka julkaistiin 14. heinäkuuta 2013.
Bussigny

Bussigny on kaupunki Lounais-Sveitsissä Vaud’n kantonissa. Siellä on noin 9 000 vakinaista asukasta.
Sijainti.
Bussigny sijaitsee Genevenjärven pohjoisrannalla runsaat viisi kilometriä Lausannesta luoteeseen. Kaupunki muodostaa yhteisen kaupunkialueen rajanaapurinsa Crissierin kanssa.
Talous.
Bussignyn talouselämä alkoi kehittyä 1800-luvun puolessavälissä, kun siitä tuli rautateiden risteysasema: Bussignystä rakennettiin rautatie Lausanneen, Morgesiin ja Yverdon-les-Bainsiin.
Liikenne.
Moottoritiet A1 ja A9 kulkevat Bussignyn poikki.
Bussignystä on SBB:n rautatieyhteys kolmeen suuntaan: Geneveen, Brigiin ja Neuchâteliin .
Aika pakkaus

Aika pakkaus on suomalaisen pop-laulaja Einin studioalbumi vuodelta 1983. Sen tuotti Jori Sivonen. Albumi on esittäjänsä viides. Einin edellinen albumi sisälsi kaksi suomalaista alkuperäissävellystä, tällä albumilla niitä on seitsemän. Diskopoljentoinen albumi noudattaa linjaa, josta Eini tuli tunnetuksi uransa varhaisvaiheessa.
Sivosen lisäksi "Aika pakkausta" työstivät Vexi Salmi ja Raul Reiman. Kolmikko vastaa suuresta osasta Einin 1980-luvun tuotantoa.
Albumilta julkaistiin kolme singleä: nimikappale "Aika pakkaus" b-puolenaan "Kultasein", avausraita "Elämäni mies" b-puolenaan "Vie, vie, vie" ja "Je t’aime je t’aime" b-puolenaan "Kiitävän hetken hurma". "Kultasein" julkaistiin edellisvuoden studioalbumilla "Jossakin jos haluat".
Hotspot (Pet Shop Boysin albumi)

Hotspot on Pet Shop Boysin studioalbumi, joka julkaistiin 24. tammikuuta 2020
Lauantai-illan tyttö

Lauantai-illan tyttö on suomalaisen pop-laulaja Einin studioalbumi vuodelta 1989. Sen tuotti Jaakko Salo. Albumi on esittäjänsä seitsemäs. 1950- ja 1960-lukujen mollivoittoisia ikivihreitä tanssi-iskelmiä sisältävä levy poikkeaa täysin Einin aiemmasta tuotannosta. Hän suuntautui perinteiseen lavaiskelmään 1980-luvun diskokauden jälkeen, ja jatkoi linjallaan halki 1990-luvun.
Muuta.
"Lauantai-illan tyttö" oli Einin ensimmäinen studioalbumi kiihkeän levytyskauden 1978–1985 jälkeen. Myös seuraavaan studioalbumiin, "Sydän onnea soi", kului aikaa: se julkaistiin 1994.
Nimikappale "Lauantai-illan tyttö" julkaistiin vinyylisinglenä, jonka b-puolena on "Hyväile, hyväile vaan". Toinen albumilta lohkaistu single on "Joutsenet" b-puolenaan "Rakkauden satu".
"Isoisän olkihattu" on Tapio Rautavaaran laulelma vuodelta 1951. Sitä on versioitu vakavasti ja parodisesti useaan otteeseen. Einin tulkinta on yksi harvoista naisen esittämistä.
Sydän onnea soi

Sydän onnea soi on suomalaisen iskelmälaulaja Einin studioalbumi vuodelta 1994. Albumi on esittäjänsä kahdeksas. Kappaleista suurin osa on Jukka Koiviston säveltämiä. Sanat ovat suurelta osin Turkka Malin ja Jorma Toiviaisen. Merkittävä ero aiempiin Einin albumeihin on käännösiskelmien vähäinen määrä. Niitä on vain yksi: Elvis Presleyn vuonna 1962 levyttämä "The Walls Have Ears", josta Eini tulkitsee Sauvo Puhtilan 1963 tekemän käännöksen.
Muuta.
"Sydän onnea soi" -albumin kappaleista radiossa soivat etenkin "Lyhyt rakkaustarina" ja "Nukuitko sä kulta jo?".
Jean de Rotrou

Jean de Rotrou (19. elokuuta 1609 Dreux, Ranska – kuoli ruttoon 1650) oli ranskalainen kirjailija. Hän opiskeli juridiikkaa mutta alkoi samalla 1628 harrastaa kirjoittamista, ja hän julkaisi kaksi runokokoelmaa, 1631 ja 1635. Tärkeämpi on kuitenkin hänen näytelmätuotantonsa. Hän liittyi 1632 Hôtel de Bourgognen teatteriryhmään, ja vuodesta 1634 hän oli yksi Richelieun ”viidestä kirjailijasta”, ja myös Pierre Corneille kannusti häntä kirjailijantyössä.
Rotrou osti 1639 synnyinkaupungistaan lainkäyttöön liittyvän viran mutta ei kuitenkaan luopunut kirjoittamisesta. Hän on 1600-luvun merkittävimpiä näytelmäkirjailijoita, jonka edelle menevät vain Corneille ja Jean Racine. Hänen työlleen ovat ominaisia mielikuvitus, loistelias kirjoittaminen, jota on verrattu jopa William Shakespeareen, ja romanttinen kepeys. Hän on kirjoittanut yhteensä 35 näytelmää, sekä vakavia että komedioita. Merkittävimpiä niistä ovat "Saint-Genest", "Venceslas", "Chosroès" . Aiheet hän lainasi usein italialaisilta mutta ennen kaikkea espanjalaisilta, kuten Lope de Vegalta. Rotroun "Oeuvres dramatiques" julkaisi Viollet-le-Duc 1820–1822.
Luettelo Käpylän suojelluista rakennuksista

Tämä on luettelo Helsingin Käpylän kaupunginosan suojelluista rakennuksista. Käpylä on osa Vanhankaupungin peruspiiriä. Käpylän läntinen osa ja Puu-Käpylä ovat omissa luetteloissaan.
Puu-Käpylä on 1920-luvun ”englantilaistyyppisenä” puutaloalueena huomattava yhtenäinen rakennuskokonaisuus, jolla on historiallista arvoa. Se oli kuitenkin 1960-luvulla tarkoitus purkaa ja rakentaa tilalle kivisiä pienkerrostaloja. Suunnitelmista nousi julkinen kohu. Perustettu komitea tuli 1971 valmistuneessa mietinnössään siihen tulokseen, että rakennukset ovat kunnostettavissa ja rakennushistoriallisesti arvokkaita. Suojelukaava astui voimaan samana vuonna. Käpylän kirkko edustaa funktionalismia. Käpylässä sijaitsee myös Karjalatalo, joka on rakennettu sotien jälkeen karjalaisten kokoontumispaikaksi.
Aina sun luonas

Aina sun luonas on suomalaisen pop-laulaja Einin studioalbumi vuodelta 1996. Albumi on esittäjänsä yhdeksäs. Eini haki 1990-luvulla taiteellista suuntaansa, ja häneltä julkaistiin vuosikymmenen aikana lähinnä iskelmällistä tanssimusiikkia. "Aina sun luonas" -albumin lauluista suurin osa on Karri Sallin säveltämiä. Einin 1990-luvun tuotannon keskeinen tekijä Turkka Mali on sanoittanut useat.
"Aina sun luonas" -albumi sisältää CD-singlenä julkaistun "Yön jälkeen", jonka kakkoskappaleena on Tauskin kirjoittama "Tahdon rakastaa". Mukana on myös uusi versio kappaleesta "Vie vain", joka julkaistiin ensi kerran Einin esikoisalbumilla.
Tule vain

Tule vain on suomalaisen pop-laulaja Einin studioalbumi vuodelta 1998. Albumi on esittäjänsä kymmenes. Sen tuotti Kari Salli, joka on myös säveltänyt suuren osan albumin kappaleista. Tyyliltään "Tule vain" on perusiskelmää, jota Eini levytti 1990-luvulla kolmen CD-albumin verran.
"Tule vain" -albumilla on muun muassa suomalainen versio Christian Bruhnin 1960-luvun menestyksestä "Liebeskummer lohnt sich nicht". Albumin single-lohkaisuna on nimikappale "Tule vain", samaan singleen sisällytettiin "Kaiken kauniin rinnalla".
Volakiás

Volakiás () on vuori Lefká Óri -vuorilla Kreetan saarella Kreikassa. Sen korkeus on metriä.
Volakiás-vuori sijaitsee Sfakián kunnassa Chanián alueyksikössä ja kohoaa Samarián rotkon länsipuolella. Sen luoteispuolella ovat Omalóksen ylätasanko ja Tourlí-vuori, ja itäpuolella Samarían rotkon toisella puolella Lefká Órin päämassiivi Páchnes-vuori mukaan lukien. Volakiáksen huipulle johtaa vaellusreitti Xylóskalosta eli samasta paikasta, josta Samarián rotkovaellus yleensä aloitetaan.
Vouvála

Vouvála () on vuori Kreetan saarella Kreikassa. Sen korkeus on 944 metriä (toisen lähteen mukaan 947 metriä).
Vouvála-vuori sijaitsee Réthymnon alueyksikön eteläosassa Ágios Vasíleioksen kunnassa. Vuoren pohjoisrinteessä sijaitsevat kylät Mélampes, Káto Saktoúria ja Saktoúria. Vouválan pohjoispuolella sijaitsee Kéntros-vuori ja luoteispuolella Sidérotas-vuori.
Kępnon piirikunta

Kępnon piirikunta () on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 56 451. Siihen kuuluvat seitsemän kuntaa ovat Baranów, Bralin, Kępno, Łęka Opatowska, Perzów, Rychtal ja Trzcinica.
Vuoden 2019 lopussa Kępnon piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 19,5 prosenttia piirikunnan väestöstä, työikäiset 61,1 prosenttia ja eläkeikäiset 19,4 prosenttia väestön keski-iän ollessa 40,3 vuotta. Vuonna 2019 piirikunnassa syntyi 587 lasta. Kępnon piirikunnan väkiluvun ennakoidaan pienenevän 49 565 asukkaaseen vuoteen 2050 mennessä.
Vrýsinas

Vrýsinas () on vuori Kreetan saarella Kreikassa. Sen korkeus on 857 metriä (toisen lähteen mukaan 858 metriä).
Vrýsinas-vuori sijaitsee Réthymnon kaupungin eteläpuolella. Sen korkeimman huipun nimi on "Ágio Pnévma" (Άγιο Πνεύμα, ”Pyhä Henki”) siellä olevan Pyhälle Hengelle omistetun kappelin mukaan. Minolaisella kaudella eli Kreetan pronssikaudella huipulla on ollut vuorenhuippupyhäkkö. Paikalta on tehty löytöjä ajalta 1900–1050 eaa. Niihin lukeutuu muun muassa ihmis- ja eläinhahmoisia pienoisfiguriineja sekä sinettileimasin, jossa on kirjoitusta kreetalaisilla hieroglyfeillä.
Xiró Óros (Euboia)

Xiró Óros (, , ”Kuiva vuori”) on vuori Euboian saarella Kreikassa. Se sijaitsee saaren pohjoisosissa ja sen korkeus on 990 metriä.
Euboian Xiró Órosta ei tule sekoittaa Xiró Óros -vuoreen Kreetalla.
Xiró Óros (Kreeta)

Xiró Óros (, , ”Kuiva vuori”) eli Ntimplochorianó Aóri (Ντιμπλοχωριανό Αόρι) on vuori Kreetan saarella Kreikassa. Sen korkeus on 904 metriä. Vuoressa on useita huippuja, joista eräs matalampi on nimeltään "Koúles" (Κούλες, 676 m).
Xiró Óroksen poikki kulkee Fratín rotko. Vuoren länsipuolella sijaitsee Kouroúpa-vuori. Vuorten välissä kulkee Kourtaliótiksen rotko. Xiró Óroksen itäpuolella sijaitsevat Sidérotas-vuori, joka voidaan nähdä Xiró Óroksen jatkeena, sekä Kéntros (Kédros) -vuori.
Kreetan Xiró Órosta ei tule sekoittaa Xiró Óros -vuoreen Euboialla.
Xiró Óros

Xiró Óros (, , ”Kuiva vuori”) voi viitata seuraaviin vuoriin Kreikassa:
Nubécourt

Nubécourt on kunta Koillis-Ranskassa Meusen departementissa Grand Estin alueella. Kunnassa asui 249 asukasta vuonna 2017 ja sen pinta-ala on 27,52 neliökilometriä.
Nubécourtin väkiluku on pienentynyt 28 asukkaalla vuodesta 2007, jolloin kunnassa asui 277 asukasta. Vuonna 2012 kunnan väkiluku oli 258, eli siellä asui yhdeksän asukasta enemmän kuin vuoden 2017 väestönlaskennassa.
Kołon piirikunta

Kołon piirikunta () on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 86 727. Siihen kuuluvat kymmenen kuntaa ovat Babiak, Chodów, Dąbie, Grzegorzew, Kłodawa, Koło, Kościelec, Olszówka, Osiek Mały ja Przedecz.
Kołon piirikunnalla on yhteistä rajaa Radziejówin, Włocławekin, Kutnon, Łęczycan, Poddębicen, Turekin ja Koninin piirikuntien kanssa. Sen pinta-alasta noin 80 prosenttia on maatalousmaata ja noin 12 prosenttia metsää.
Vuoden 2019 lopussa Kołon piirikunnan asukkaista 51 prosenttia oli naispuolisia ja 49 prosenttia miespuolisia. Alle 18-vuotiaat muodostivat 18 prosenttia piirikunnan väestöstä, työikäiset 60,4 prosenttia ja eläkeikäiset 21,6 prosenttia väestön keski-iän ollessa 41,7 vuotta. Vuonna 2019 piirikunnassa syntyi 587 lasta. Kołon piirikunnan väkiluvun ennakoidaan pienenevän 71 553 asukkaaseen vuoteen 2050 mennessä.
Melidónin luola

Melidónin luola () eli Gerontóspilios (Γεροντόσπηλιος) on luola Kreetan saarella Kreikassa. Se sijaitsee Mylopótamoksen kunnassa Kouloúkonas-vuorten rinteessä noin 220 metrin korkeudessa merenpinnasta laskettuna, noin 1,8 kilometriä luoteeseen luolalle nimensä antaneesta Melidónin kylästä.
Melidónin luola on ollut käytössä myöhäiseltä neoliittiselta kaudelta roomalaiselle kaudelle saakka. Se toimi alun perin kivikaudella asuinpaikkana, ja keskiseltä minolaiselta kaudelta 2100–1600 eaa. lähtien kulttipaikkana. Kultti oli mahdollisesti omistettu Talos-jättiläiselle, josta Tallaia-vuoret eli nykyiset Kouloúkonas-vuoret saivat nimensä. Luolasta tehtyjä löytöjä on Réthymnon arkeologisessa museossa.
Kreikan vapaussodan ja Kreetan kansannousun aikaan lokakuussa 1823 noin 340 kyläläistä pakeni turkkilaisia luolaan. Piiritettyään luolaa kolme kuukautta turkkilaiset tukkivat tammikuussa 1824 luolan suun palavalla materiaalilla, sytyttivät suuaukon palamaan ja tukehduttivat kyläläiset näin luolaan. Robert Pashley tutki luolaa jo vuonna 1834 apunaan Manólis Kyrmizákis, ainoa tapahtumasta hengissä selvinnyt. Nykyisin luolassa on suuri sarkofagi, jossa ovat surmattujen luut. Luolassa on useita kammioita ja paljon tippukiviä.
Arádainan rotko

Arádainan rotko (; myös transl. "Arádenan rotko") on rotko Kreetan saarella Kreikassa. Se sijaitsee saaren etelärannikolla Sfakián kunnassa Lefká Óri -vuorten etelärinteessä.
Rotkon pituus on noin 15 kilometriä. Se saa alkunsa Drakolákkin luolalta ja päättyy Mármaran rannalle Kreetan etelärannikolle eli Libyanmeren puolelle noin 2,5 kilometriä länteen Loutrón kylästä. Rotkon seinämien korkeus on noin 150 metriä.
Rotkovaellus aloitetaan yleensä Arádainan autiokylästä rotkon reunalta noin 520 metrin korkeudesta merenpinnasta laskettuna. Sinne pääsee Anópolin kylästä. Tällöin vaelluksen pituudeksi kylästä rannikolle tulee noin seitsemän kilometriä ja se kestää noin 2,5 tuntia. Vaellus on suhteellisen helppo, ja vaikeimpiin ja jyrkimpiin kohtiin on rakennettu portaita. Mármaran rannalta pääsee veneellä Loutróon ja edelleen Chóra Sfakíoniin, joihin voi jatkaa myös vaeltamalla.
Rotkossa Arádainan kylän kohdalla on Arádainan silta, joka on Kreetan korkein. Sitä käytetään usein benjihyppyihin.